da en da nl ca da da de es da da da da da nb nb da da da de da de da da da da da da da da nb de da da da en nn nn da nl da da da da de da da da da da da da da da da da da da nl da en da da es nl da
Se dine nye beholdere til affald: Billund Kommune tager rundt i byerne | Billund Kommune
21.9.2022 13:53:58 CEST | Billund Kommune
Fra marts næste år skal alle borgere i Billund Kommune sortere affald i 10 kategorier ved hjemmet. Derfor tager Billund Kommune rundt for at vise beholderne og tale om affald.
Hvor meget kommer de nye beholdere til at fylde i din indkørsel? Og er du mon bedre til at sortere end dit barn?
Få svar på det og meget mere, når Billund Kommune kommer forbi din by for at tale om affald. Kommunen har beholderne med, som du kommer til at få fra næste år. Du kan også prøve at sortere, som vi skal fra næste år – og så er der lidt til ganen på højkant i affaldstombolaen.
Se, hvornår affaldsturen kommer forbi din by:
• Billund, Superbrugsen: Tirsdag den 20. september
• Grindsted, Kvickly: Torsdag den 22. september
• Sdr. Omme, Meny: Tirsdag den 27. september
• Filskov, Min Købmand: Tirsdag den 4. oktober
• Hejnsvig, Dagli’ Brugsen: Torsdag den 6. oktober
• Stenderup-Krogager, Min Købmand: Tirsdag den 11. oktober
• Vorbasse, Superbrugsen: Torsdag den 13. oktober
Affaldsteamet står fra klokken 15-17:30.
Udover at se beholderne, prøve sorteringslegen og stille spørgsmål om affald, kan du på genbrugspladsen også få inspiration til at sortere indenfor. Det kan nemlig gøre det nemmere, når du indretter dit køkken til det.
Det sker lørdag den 5. november på Billund genbrugsplads og lørdag den 12. november på Grindsted Genbrugsplads. Affaldsteamet står fra klokken cirka 10-12:30.
Quiz og tegn dig klogere på affald. Skriv i undrekrukken, hvad der undrer dig ved affald. Find bøger, der relaterer sig til klima og genbrug. Det er noget af det, du kan, når udstillingen om affald kommer til dit bibliotek.
Vorbasse og Sdr. Omme biblioteker: Uge 39, 40 og 41
Billund og Grindsted Biblioteker: Uge 42, 43 og 44
Andreas BjerrePresse- og brandingchef
Direkte: 79 72 72 09
Mobil: 24 92 86 79
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
Flere dagtilbudspladser er på vej i Børnenes Hovedstad23.9.2022 14:20:40 CEST | Pressemeddelelse
Billund vokser og er især populær blandt børnefamilierne. Derfor etablerer Billund Kommune nu flere vuggestue- og børnehavepladser til de mange børn i Børnenes Hovedstad.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022